# **DECIZIA ETAPEI DE ÎNCADRARE**

##  Nr. 17333 din 25.10.2018

Ca urmare a solicitării de emitere a acordului de mediu adresate de **SC ARSAT POMICULTURA SRL,** cu sediul în loc. Şeitin, strada Izvor, nr.81, jud.Arad, înregistrată la A.P.M Arad cu nr.11292/3252/R/10.07.2018, în baza:

* **Ordonanței de urgență a Guvernului nr. 195/2005** privind protecția mediului, aprobată cu modificări și completări prin Legea nr. 265/2006, cu modificările și completările și ulterioare;
* **Hotărârii Guvernului nr. 445/2009** privind evaluarea impactului anumitor proiecte publice şi private asupra mediului, cu modificările şi completările şi ulterioare;
* **Ordonanţei de Urgenţă a Guvernului nr. 57/2007** privind regimul ariilor naturale protejate, conservarea habitatelor naturale, a florei şi faunei sǎlbatice, cu modificǎrile şi completǎrile ulterioare, aprobată prin **Legea nr. 49/2011**,
* **Ordinul nr.135/2010** privind aprobarea Metodologiei de aplicare a evaluării impactului asupra mediului pentru proiecte publice şi private,

autoritatea competentă pentru protecţia mediului APM Arad decide, ca urmare a consultărilor desfăşurate în cadrul şedinţei Comisiei de Analiză Tehnică din data de 19.09.2018, că proiectul **„îNFIINŢARE PLANTAŢIE DE ALUN – etapa 3 - construire hală, depozitare, condiţionare şi comercializare alune”** în jud. Arad, loc. Şeitin - intravilan curţi construcţii CF300111, str. Izvor, nr.81, conform CU nr.4/20.02.2018 eliberat de Primăria Comunei Şeitin, **nu se supune evaluării impactului asupra mediului şi nu se supune evaluării adecvate.**

Justificarea prezentei decizii:

 **I. Motivele care au stat la baza luării deciziei etapei de încadrare în procedura de evaluare a impactului asupra mediului sunt următoarele:**

 a) proiectul se încadrează în prevederile Hotărârii Guvernului nr. 445/2009 **Anexa nr. 2 pct 1.lit. c)** proiecte de gospodărire a apelor pentru agricultură, inclusiv proiecte de irigaţii şi desecări şi **pct 7. lit.** **b)** ambalarea şi conservarea produselor animale şi vegetale;

 b) proiectul nu se va implementa într-o arie naturală protejată, sit Natura 2000 sau în vecinătatea acestora

***1.Caracteristicile proiectului.***

***a) Mărimea proiectului.***

- Teren curţi construcţii CF300111, str. Izvor, nr.81, în intravilanul localităţii Şeitin, jud. Arad cu suprafaţa totală de 67735 mp. Suprafaţa construită a halei de condiţionare şi depozitare este de 795 mp, aceasta va fi dotată cu echipamentele necesare desfăşurării activităţii.

- Prin proiect vor fi achizitionate o serie de echipamente și utilaje necesare în procesul de producţie – autoutilitară, linie de condiţionare şi decorticare alune, linie de ambalare, linie de procesare, stivuitor, instant de apă, convector electric, unitate AC cu inverter, fosă septică, masă de comercializare, site internet, branding.

Din punct de vedere functional, la interior spaţiul va fi impartit în 4 compartimente şi anume:

* Zonă depozitare alune – în suprafaţă utilă de 231.83 mp – unde are loc sortarea pe dimensiuni a alunelor spălate şi uscate în prealabil, respectiv ambalarea în big bags şi depozitarea lor;
* Zonă condiţionare şi procesare alune – în suprafaţă utilă de 325.70 mp – unde are loc decorticarea, sortarea şi ambalarea miezului de alune, respective procesarea acestuia şi producţia de pastă de alune; acest spaţiu este prevazut cu un depozit ambalaje în suprafaţă de 13.16 mp;
* Zonă depozitare produs finit - în suprafaţă totală utilă de 107 mp, în care se depozitează caserolele cu miez de alune şi recipientele cu pasta de alune;
* Zonă de funcţiuni conexe activitaţii desfăşurate în hală.

În exterior, pe latura nordică a halei, va fi amenajată o platformă betonată acoperită în suprafaţă de 468 mp, destinată activităţii de recepţie şi condiţionare primara a alunelor. In aceasta zona se regasesc: buncărul de receptie alun prevazut cu elevator cu desprafuitor; linia de sortare impurităţi grele (pietre); linia de spălare alune; uscătoarele de alune; buncăre tampon între echipamente; diverse elevatoare şi benzi menite să transporte alunele pe flux între diferitele echipamente de curăţare, sortare, uscare

* Accesul în incintă se realizeaza din strada Izvor.
* Se va amenaja o platformă pentru circulaţii în suprafaţă de 2510 mp.
* Împrejmuire teren cu gard pe o lungime de 198 ml.

***Alimentarea cu apa***

* conform Avizului de Gospodărire a Apelor nr. 92/04.10.2018, emis de către A.N. Apele Române Administraţia Bazinală de Mureş, alimentarea cu apă, utilizată în scop igienico-sanitar, tehnologic (spălare alune) se va realiza din forajul existent pe amplasament H 14-20 m. Forajul va fi prevazut cu contor şi electropompă.
* Cerinţa de apă estimată: - în scop igienico sanitar Q zi max = 0,45 mc/zi

 - în scop tehnologic Q zi max = 0,14 mc/zi

***Canalizare: (***conform Avizului de Gospodărire a Apelor nr. 92/04.10.2018),

* Evacuarea apelor uzate menajere se va face într-un bazin vidanjabil cu o capacitate de 8 mc.
* Apele rezultate în urma procesului de spălare a alunelor se supune unui process de filtrare pentru îndepărtarea resturilor vegetale, se depozitează apoi în bazin etanş bicameral pentru sedimentare cu capacitate de 10 mc de unde se pompează spre zonele verzi.
* Apele pluviale convenţional curate de pe amplasament vor fi evacuate în reţeaua hidrografică locală.

***b) cumularea cu alte proiecte:***

Accesul în teren se realizeaza din DN 7 şi de pe drumul judeţean DJ 709 D Semlac – Şeitin –Nădlac şi pe străzile din intravilanul localităţii Şeitin.

***c) utilizarea resurselor naturale:*** în etapa de realizare a lucrărilor se vor utiliza agregate minerale la construcţii şi împrejmuiri, cu impact temporar şi redus asupra mediului. Pentru realizarea investiţiei materialele de construcţii necesare vor fi asigurate prin grija constructorului de la diverse societăţi.

La punerea în funcţiune se vor utiliza resurse naturale: apa în scop igienico sanitar şi tehnologic. Alimentarea cu apă se va realiza din forajul existent pe amplasament.

***d) producţia de deşeuri:***

- deşeurile menajere rezultate în perioada de plantare, vor fi eliminate prin societăţi autorizate;

- deşeurile de ambalaje se vor colecta corespunzător pe categorii şi vor fi predate societăţilor autorizate în colectarea/valorificarea/eliminarea lor,

- pe perioada de funcţionare deşeurile menajere vor fi colectate în pubele; deşeurile vegetale vor fi compostate sau valorificate energetic la terţi.

***e)emisiile poluante, inclusiv zgomotul şi alte surse de discomfort:***

- temporar, lucrările de construcţie vor genera zgomot, pulberi, emisii de la motoarele excavatorului, a mijloacelor de transport materiale.

***f)riscul de accident, ţinându-se seama în special de substanţele şi de tehnologiile utilizate:*** Titularul de proiect va lua masuri în vederea prevenirii accidentelor vor fi respectate prevederile legislative şi normele de protecţia muncii specifice.

***g) riscurile pentru sănătatea umană (de ex. din cauza contaminării apei sau a plouării atmosferice):***

- pentru proiect a fost emisă de către Direcţia de Sănătate Publică a Judeţului Arad Notificarea de asistenţă de specialitate nr. 483/20.07.2018 şi Notificarea pentru siguranţa alimentelor nr. 30/19.07.2018 emisă de DSVSA.

***2. Localizarea proiectelor:***

***2.1. utilizarea existentă a terenului;***

- teren curţi construcţii CF300111, str. Izvor, nr.81, în intravilanul localităţii Şeitin; conform CU nr. 4/20.02.2018 eliberat de Primăria Şeitin.

***2.2. relativa abundenta a resurselor naturale din zona, calitatea si capacitatea regenerativa a acestora****: -* proiectul nu afectează terenurile învecinate din zonă.

**a)** zonele umede: - amplasamentul nu se situează în zone umede.

**b)** zonele costiere: - amplasamentul nu se situează în zone costiere.

**c)** zonele montane şi cele împădurite: - amplasamentul nu se situează în zone împădurite.

**d)** parcurile şi rezervaţiile naturale: -amplasamentul nu se situează în rezervaţii naturale.

**e)** ariile clasificate sau zonele protejate prin legislatia în vigoare, cum sunt: zone de protecţie a faunei piscicole, bazine piscicole naturale şi bazine piscicole amenajate etc.: -nu este cazul.

**f)** zonele de protecţie specială, mai ales cele desemnate prin O.U.G nr. 57/2007 privind regimul ariilor naturale protejate, conservarea habitatelor naturale, a florei şi faunei sălbatice, cu modificările şi completările ulterioare, zonele prevăzute prin Legea nr. 5/2000 privind aprobarea Planului de amenajare a teritoriului national - Secţiunea a III-a - zone protejate, zonele de protecţie instituite conform prevederilor Legii apelor nr. 107/1996, cu modificările şi completările ulterioare, şi Hotararea Guvernului nr. 930/2005 pentru aprobarea Normelor speciale privind caracterul şi mărimea zonelor de protecţie sanitară şi hidrogeologică: - proiectul nu se va implementa în zonele de protecţie specială.

**g)**ariile în care standardele de calitate a mediului stabilite de legislaţie au fost deja depăşite: - nu este cazul.

**h)**ariile dens populate: - nu este cazul.

**i)**peisajele cu semnificaţie istorică, culturală şi arheologică: - nu sunt în zona studiată.

***3. Caracteristicile impactului potenţial:***

**a)** extinderea impactului: aria geografică şi numărul persoanelor afectate

- nu este cazul.

**b)**natura transfrontiera a impactului: -nu este cazul.

**c)**mărimea şi complexitatea impactului;

- în perioada realizării proiectului: impact redus;

- în perioada funcţionării: se consideră că impactul asupra mediului va fi nesemnificativ în cazul în care se vor respecta prevederile din proiect;

**d)**probabilitatea impactului;

- impact cu probabilitate redusă atât pe perioada realizării investiţiei cât şi după darea în folosinţă având în vedere argumentele menţionate la punctele 1 şi 2;

**e)**durata, frecventa şi reversibilitatea impactului: - impact reversibil.

 **II. Motivele care au stat la baza luării deciziei etapei de încadrare în procedura de evaluare adecvată sunt următoarele:**

- investiţia menţionată mai sus **nu** intră sub incidenţa art. 28 din Ordonanţa de urgenţă a Guvernului nr. 57/2007 privind regimul ariilor naturale protejate, conservarea habitatelor naturale, a florei şi a faunei sălbatice, cu modificările şi completările ulterioare.

Proiectul propus nu necesită parcurgerea celorlalte etape ale procedurii de evaluare adecvată.

**Condiţiile de realizare a proiectului:**

- respectarea documentaţiei depuse la A.P.M. Arad şi a tututror condiţiile impuse prin actele de reglementare/administrative emise de autorităţile competente implicate,

- se vor lua măsuri pentru îndepărtarea de pe teren a deşeurilor inerte sau nepericuloase rezultate în urma lucrărilor;

* deşeurile inerte vor fi folosite la reabilitarea terenurilor din incintă, după finalizarea bazinului de stocare a apei;
* deşeurile menajere rezultate în perioada de execuţie se vor colecta în pubelele şi vor fi eliminate în condiţii ecologice de societăţi autorizate;
* deşeurile vegetale vor fi compostate sau valorificate energetic la terţi;
* alte tipuri de deşeuri rezultate din lucrările de construire vor fi colectate pe categorii şi eliminate prin societăţi autorizate;
* nu se va degrada mediul natural sau amenajat prin depozitări necontrolate de deşeuri de orice natură;
* scurtarea duratei de execuţie a proiectului pentru diminuarea duratei de manifestare a efectelor negative asupra factorilor de mediu;
* se va realiza o stropire corespunzătoare a drumului de acces, în vederea reducerii cantităţii de pulberi sedimentabile,

 - evacuarea apelor uzate menajere se va face în bazin vidanjabil. Indicatorii de calitate a apelor menajere evacuate în canalizarea menajeră a oraşului se vor încadra în prevederile NTPA 002/2002 din H.G. nr. 188/2002 modificată şi completată prin H.G. nr. 352/2005.

 - evacuarea apelor rezultate de la spălarea alunelor se va face într-un bazin de retenţie. Apele stocate în acest bazin se vor utiliza la irigarea zonei verzi adiacente halei. Indicatorii de calitate a apelor se vor încadra în prevederile NTPA 001/2002 din H.G. nr. 188/2002 modificată şi completată prin H.G. nr. 352/2005.

 - apele pluviale convenţional curate de pe amplasament vor fi evacuate în reţeaua hidrografică locală. Indicatorii de calitate a apelor pluviale evacuate se vor încadra în prevederile NTPA 001/2002 din H.G. nr. 188/2002 modificată şi completată prin H.G. nr. 352/2005;

 - respectarea legislaţiei de mediu în vigoare:

**~** O.U.G. nr.195/2005 privind protecţia mediului, cu modificările şi completările ulterioare,

 **~** Legea nr. 211/2011 (r1) privind regimul deşeurilor,

**~** Legea nr. 104/2011 privind protecţia atmosferei,

**~** Ordinul nr. 119/2014 pentru aprobarea Normelor de igienă şi sănătate publică privind mediul de viaţa al populaţiei cu modificările ulterioare,

**~** H.G. nr. 930/2005 aprobarea Normelor speciale privind caracterul si mărimea zonelor de protecţie sanitară şi hidrogeologică.

*- s*curtarea duratei de execuţie a proiectului pentru diminuarea duratei de manifestare a efectelor negative asupra factorilor de mediu şi asupra populaţiei din zonă;

- este interzisă orice deversare de ape uzate, efluenţi lichizi, reziduuri sau deşeuri de orice fel în apele de suprafaţă sau subterane, pe sol sau în subsol,

- se vor lua măsuri pentru îndepărtarea de pe teren a deşeurilor nepericuloase rezultate în urma lucrărilor,

- se vor lua măsuri de prevenire a poluării solului, subsolului şi apelor cu produse poluante existente pe şantier (carburanţi, lubrifianţi, etc");

- deşeurile vegetale vor fi compostate sau valorificate energetic la terţi;

- alte tipuri de deşeuri rezultate din lucrările de construire vor fi colectate pe categorii şi eliminate prin societăţi autorizate;

- nu se va degrada mediul natural sau amenajat prin depozitări necontrolate de deşeuri de orice natură;

- la terminarea lucrărilor terenul neocupat va fi curăţat şi readus la starea initială,

- deşeurile menajere din organizarea de şantier se vor depozita într-un spaţiu special amenajat, urmând să fie transporlate la un depozit de deşeuri solide nepericuloase autorizat,

- deşeurile din materiale reciclabile vor fi predate unităţilor autorizate în colectarea şi valorificarea acestor tipuri de deşeuri,

- alte tipuri de deşeuri rezultate din lucrările de construire vor fi colectate pe categorii şi eliminate prin societăţi autorizate;

- nu se va degrada mediul natural sau amenajat prin depozitări necontrolate de deşeuri de orice natură;

- se va realiza o stropire corespunzătoare a drumului de acces, în vederea reducerii cantităţii de pulberi sedimentabile.

**Se vor respecta prevederile actelor de reglementare/punctelor de vedere sau alte acte administrative emise de alte autorităţi, care au stat la baza emiterii prezentei decizii.**

**Documentaţiaconţine:**

* Notificarea nr. 11292/3252/R/10.07.2018(refăcută sub nr.11926/3466/19.07.2018),
* Planşe anexe la Certificatul de urbanism,
* Chitanţa nr. 33456/10.07.2018 privind tariful de mediu,

- Decizia etapei de evaluare iniţială 12387 din 26.07.2018,

- Chitanţa nr. 34318/06.09.2018 privind tariful de mediu privind etapa de încadrare a proiectului în procedura de evaluare a impactului asupra mediului,

- Memoriu de prezentare,

- Planşe anexe la memoriu de prezentare,

 - Anunţ public privind depunerea solicitării de emitere a acordului de mediu afişat pe site-ul APM Arad în data de 11.09.2018,

- Anunţ public privind depunerea solicitării de emitere a acordului de mediu publicat în cotidianul " Glasul Aradului" din 14.09.2018,

- Listele de control,

- Procesul verbal nr.15357/19.09.2018, întocmit în baza şedinţei Comisiei de Analiză Tehnică,

**Actele/avizele emise de autorităţile implicate:**

- Certificatul de Urbanism nr. 4/20.02.2018 eliberat de Primăria Şeitin;

- Extras de Carte Funciara CF 300111 Şeitin;

- Notificare nr. 483-484/20.07.2018 emise de către Direcţia de Sănătate Publică a judeţului Arad,

- Notificarea pentru siguranţa alimentelor nr. 30/19.07.2018 emisă de DSVSA a judeţului Arad,

- Aviz de Gospodărire a Apelor nr. 92/04.10.2018, emis de către AN Apele Române – Administraţia Bazinală de Mureş;

- Acordul tehnic nr. 151/30.08.2018 emis de ANIF Arad;

- Anunţ public privind decizia etapei de încadrare publicat în cotidianul "Glasul Aradului", din 15.10.2018,

- Anunţ public privind publicarea proiectului Deciziei etapei de încadrare, afişat pe site-ul APM Arad în data de 10.10.2018.

**Răspunderea pentru corectitudinea informaţiilor puse la dispoziţia autorităţii competente pentru protecţia mediului şi a publicului revine în întregime titularului proiectului.**

**În cazul în care proiectul suferă modificări, titularul este obligat să notifice în scris autoritatea publică pentru protecţia mediului emitentă asupra acestor modificări.**

 **Prezenta decizie este valabilă pe toată perioada punerii în aplicare a proiectului.**

 **Prezenta decizie nu exonerează de răspundere proiectantul şi constructorul in cazul producerii unor accidente în timpul execuţiei lucrărilor.**

**Până la adoptarea unei decizii de către autoritatea competentă, este interzisă desfăşurarea oricărei activităţi sau realizarea proiectului, planului sau programului, care ar rezulta în urma modificărilor care fac obiectul notificării (potrivit art. 16, alin. 5, din O.U.G. nr. 195/2005, privind protecţia mediului, aprobată cu modificări şi completări prin Legea nr. 265/2006, cu modificările şi completările ulterioare).**

 **La finalizarea lucrărilor şi înainte de punerea în funcţiune se va anunţa APM Arad.**

 **Nerespectarea prevederilor prezentului act atrage suspendarea şi anularea acestuia, după caz.**

 **Prezena decizie conţine 6 (sase) de pagini şi a fost redactată în 2 exemplare originale.**

**Prezenta decizie poate fi contestată în conformitate cu prevederile Hotărârii Guvernului nr. 445/2009 şi ale Legii contenciosului administrativ nr. 554/2004, cu modificările şi completările ulterioare.**